stanford-oval/wikipedia huggingface dataset:
Bis(syklo-oktadieeni)nikkeli(0)
Valmistus ja käyttö

Bis(syklo-oktadieeni)nikkeli(0):n valmistamiseen on useita tapoja. Tyypillisin tapa valmistaa yhdistettä on nikkeliasetyyliasetonaatin ja 1,5-syklo-oktadieenin välisellä reaktiolla pelkistimen kuten trietyylialumiinin tai di-isobutyylialumiinihydridin läsnä ollessa. Yhdistettä voidaan valmistaa myös pelkistämällä nikkelisuoloja elektrolyyttisesti 1,5-syklo-oktadieenin läsnä ollessa pyridiiniliuoksessa tai pelkistämällä nikkeloseenia litiumilla 1,5-syklo-oktadieenin läsnä ollessa.
Bis(syklo-oktadieeni)nikkeli(0) toimii lähtöaineena useiden muiden orgaanisten nikkeliyhdisteiden synteeseissä. Katalyyttinä sitä käytetään aryyli- ja alkenyylihalogenidien kytkentäreaktioissa, butadieenin trimerointi ja syklotrimerointireaktioissa, sekä alkeenien ja alkyynien oligomerisointi- ja sykloadditioreaktioissa. Lisäksi se katalysoi myös alkeenien esimerkiksi eteenin polymeroitumista happamissa olosuhteissa esimerkiksi tiomaitohapon läsnä ollessa.
Blondivitsi

Blondivitsi on vitsi, joka perustuu stereotypiaan vaaleahiuksisesta bimbosta, ”tyhmästä blondinaisesta”.
Vitsissä blondi esitetään yleensä tilanteessa, jossa hän toimii älylliset puutteensa tai siveettömyytensä esille tuovalla tavalla. Myös variaatioita rasistisista vitseistä käytetään blondivitsien pohjana.
Eri kulttuureissa ja maissa on erilaisia variaatioita blondivitseistä. Esimerkiksi Isossa-Britanniassa blondivitseissä esiintyy yleensä Essex girl, työväenluokkainen tyttö Essexistä.
Monet ovat kritisoineet blondivitsejä seksistisiksi. Vaikka blondivitsejä voidaan pitää loukkaavina, ei niitä silti pidetä yhtä paheksuttavina kuin etnisyyteen perustuvia vitsejä.kenen mukaan?
On tutkittu, että miehet pitävät blondivitsejä merkittävästi hauskempina kuin naiset.
Aiheesta muualla

Blondivitsejä englanniksi (Arkistoitu – Internet Archive)
Bigwig

Bigwig on web-sovelluksien tekoon tarkoitettu ohjelmointikieli, joka toimii Apache-moduulina. Se on julkaistu vain Linux- ja Sun Solaris-käyttöjärjestelmille. Bigwig on kehitetty "BRICS"-nimisessä tutkimuskeskuksessa Århusin yliopistossa Tanskassa.
Aiheesta muualla

Sivusto (Arkistoitu – Internet Archive)
Bisajärvi

| Bisajärvi |
| --- | --- |
 Bisajärvi toukokuussa 2021.
Valtiot:  Suomi
Paikkakunta:  Vantaa
Koordinaatit:  60°18′24″N, 25°08′42″E
Vesistöalue ja valuma-alueen tietoja
Laskujoki:  oja Krapuojaan
Järvinumero:  81.048.1.002 
Mittaustietoja
Pinnankorkeus:  43,6 m 
Rantaviiva:  0,906 km 
Pinta-ala:  0,0397 km² 
Valuma-alue:  0,9 km² 
 fiBisajärvi 
Bisajärvi (ruots. Bisaträsk) on pieni järvi Vantaan itäosassa Sotungissa. Se sijaitsee Sipoonkorven kansallispuiston läntisessä osassa, mutta sen vesialue ei kuitenkaan kuulu kansallispuistoon. Järven pinta-ala on 4,0 hehtaaria, ja sen rantaviivan pituus on 900 metriä. Järven etelärannalla on muutama vapaa-ajan asunto, mutta muutoin rannat ovat metsäisiä ja kuuluvat kansallispuistoon. Koillisrannalla on keittokatos. Bisajärven lasku-uoma lähtee järven eteläpäästä ja yhtyy Krapuojaan, joka laskee mereen Kapellvikenissä, Helsingin Östersundomissa.
Palvelut retkeilijöille

Bisajärven rannalla kohoaa vuonna 2019 valmistunut keittokatos, jonka vieressä kulkee talvisin Vantaan kaupungin ylläpitämä hiihtolatu. Bisajärvi on harvoja vesistöjä, jotka sijaitsevat kansallispuiston alueella. Bisajärveltä löytyy myös yleisökuivakäymälä.
Bisajärvi kevätiltana toukokuussa 2021
Järvi etelän suuntaan
Kuva kesältä 2019
Joulukuussa 2018
Aiheesta muualla

Kuvia tai muita tiedostoja aiheesta Bisajärvi Wikimedia Commonsissa
Belarus

Belarus 622.5
Belarus MTZ-2
Multikopteri video: Belarus MTZ-82-L
Belarus on valkovenäläisen Minskin traktoritehtaan traktorimerkki. Mallinumeron yhteydessä esiintyvä kirjainyhdistelmä MTZ tulee sanoista Minski Traktornyi Zavod, eli Minskin traktoritehdas. Belarus-traktoreita on tuotu myös Suomeen. Niitä on myynyt muun muassa neuvostoliittolaisen maataloustekniikan maahantuontiin erikoistunut Agroma Oy. Belaruksia maahantoi neuvostoliittolaisomisteinen Oy Konela Ab. Traktorit sovitettiin suomalaisiin vaatimuksiin Kouvolassa. Niihin asennettiin muun muassa turvaohjaamot.
Viimeksi joitain Belarus-malleja maahantoi kouvolalainen Agri-Kymi Oy. Nykyisin Suomeen tuotavissa malleissakin on varusteena ilmastointia ja moottoreissa Boschin polttoaineenruiskutus, mutta toisaalta osa komponenteista edustaa yhä Neuvostoliiton aikaista suunnittelua eikä halvimmissa malleissa ole edes kabiinia. Suomen maahantuoja korostaa markkinoinnissaan Belaruksen edullista hankintahintaa ja pieniä käyttökustannuksia varmatoimisuuden ja yksinkertaisen huoltamisen ohella.
Aiemmin Suomessa on myyty Belaruksen nimellä myös muita traktoreita, jotka ovat alkujaan olleet kotoisin muista neuvostoliittolaisista traktoritehtaista. Esimerkiksi 425 Progress on alkuperäiseltä nimeltään T-40, ja samoin muut Progress-lisänimellä tunnetut Belarukset on valmistettu nykyisen Venäjän alueella eikä Minskissä.
Museotraktoreita

Belarus-gruppa Finljandija on suomalainen Belarus-traktoreihin erikoistunut harrastusyhdistys.  Yhdistys perustettiin 2007 ja se osallistuu näyttelyihin Belarus- ja MTZ-traktoreilla. Yhdistys aloitti näyttelytoiminnan Farmari 2007-maatalousnäyttelyssä Kuopiossa ja osallistui Classic Motorshow:hun 2009 ja 2010 Lahdessa. Yhdistys ylläpitää Belkku.fi -verkkosivustoa.
Aiheesta muualla

Wikimedia Commonsissa on kuvia tai muita tiedostoja aiheesta .
Belarus-gruppa Finljandija Suomen Belarus-käyttäjien ryhmä
Belarus
| --- | --- |
MTZ-1 (1953): 
MTZ-2 (1953):  UTZ
MTZ-5 (1957): 
MTZ-7 (1958): 
MTZ-50 (1962-1985):  MTZ-52 (1965-1985)  |  MTZ-60 * vientimalli SMD-12 -moottorilla  |  MTZ-80 (1974)  |  Belarus 500  |  505  |  500 Progress  |  512  |  520  |  522  |  525  |  525 Progress  |  552  |  570  |  572  |  590  |  592  | 
MTZ-80 (1973):  Belarus 800  |  802  |
Blood: The Last Vampire

| Blood: The Last Vampire |
| --- | --- |
Genre: toiminta, kauhu 
Elokuva: Blood: The Last Vampire
Ohjaaja: Hiroyuki Kitakubo
Studio: Production I.G
Julkaisupäivämäärä:  2000-6-2929. kesäkuuta 2000 (maailmanlaajuinen)  2000-11-1818. marraskuuta 2000 (Japani)  
Kesto: 45 minuuttia 
Manga: Blood the Last Vampire 2002
Tekijä: Benkyo Tamaoki (käsikirjoitus)
Julkaisija: Kadokawa Shoten
Sarjajulkaisulehti: huhtikuussa 2001
Ensimmäinen painatus: –
Kirjojen lukumäärä: 1 
Blood: The Last Vampire: Night of the Beasts
 Nuorten romaani, julkaistu marraskuussa 2000 Mamoru Oshii (käsikirjoittaja) 
Blood: The Last Vampire: 闇を誘う血
 Nuorten romaani, julkaistu tammikuussa 2001 Junichi Fujisaku (käsikirjoittaja) 
Blood: The Last Vampire: 上海哀儚
 Nuorten romaani, julkaistu joulukuussa 2005 Junichi Fujisaku (käsikirjoittaja) 
Peli: Blood: The Last Vampire
Pelin tuottaja:  Production I.G  Sony Interactive Entertainmen 
Pelin julkaisija: Sony Interactive Entertainmen
Genre: selviytymis-seikkailu
Laitealustat: PlayStation 2 PlayStation Portable
Julkaisupäivämäärä: 21. joulukuuta 2000 26. tammikuuta 2006 (PSP) 
Blood: The Last Vampire on vuoden 2000 anime-elokuva. Sen on tuottanut Production I.G sekä Aniplex ja sen ohjaajana toimii Hiroyuki Kitakubo. Elokuvan ensi-ilta Japanissa oli 18. marraskuuta 2000.
Elokuvaa seurasi huhtikuussa 2001 Kadokawa Shoten julkaisema yhden lehden pituiseksi jäänyt manga jatko-osa Blood: The Last Vampire 2000. Seuraavan vuoden marraskuussa Viz Media julkaisi sen englanninkielisenä nimellä Blood: The Last Vampire 2002.
Muita julkaisuja ovat kolme nuorille suunnattua kevyttä romaania, sekä seikkailupohjainen selviytymispeli. Vuonna 2009 julkaistiin näytelty Blood: The Last Vampire-elokuva.
Myöhemmin Blood: The Last Vampire on saanut sisarsarjat Blood+ ja Blood-C.
Aiheesta muualla

Blood: The Last Vampire Aniplex.co sivustolla (japaniksi)
Blood: The Last Vampire Production I.G:n sivustolla (englanniksi)
Blood: The Last Vampire AnimeNewsNetwork.comissa (englanniksi)
Blood: The Last Vampire Internet Movie Databasessa (englanniksi)
Bíldudalur

| Bíldudalur |
| --- | --- |

 Bíldudalur
 Koordinaatit: 65°41′N, 23°36′W 
Valtio:  Islanti
Alue:  Vestfirðir
Kunta:  Vesturbyggð
Väkiluku (2016):  207
Infobox OKVirheellinen NIMI-arvo: 
Bíldudalur on hieman reilun 200 ihmisen kylä Länsi-Islannissa Vestfirðirin alueella Vesturbyggðin kunnassa. Kylän lähellä sijaitsee kirjallisesti merkittävä Geirþjófsfjörður-vuono, johon sijoittuu islantilainen Gísli Súrinpojan saaga.
BloodRayne (elokuva)

| BloodRayne |
| --- | --- |

Ohjaaja:  Uwe Boll
Käsikirjoittaja:  Guinevere Turner
Perustuu:  Videopeliin BloodRayne
Tuottaja:  Uwe Boll Daniel Clarke Shawn Williamson
Säveltäjä:  Henning Lohner
Kuvaaja:  Mathias Neumann
Tuotantosuunnittelija:  James Steuart
Pääosat:  Kristanna Loken Michael Madsen Matthew Davis Michelle Rodríguez
Valmistustiedot
Valmistusmaa:  Yhdysvallat Saksa
Tuotantoyhtiö:  Wolfgang Herold
Levittäjä:  Romar Entertainment Netflix
Ensi-ilta:  AFF 23. lokakuuta 2005  6. tammikuuta 2006
Kesto:  95 minuuttia
Alkuperäiskieli:  englanti
Budjetti:  25 000 000 dollaria
Tuotto:  3 650 275 dollaria
Seuraaja:  BloodRayne 2: Deliverance
Aiheesta muualla
IMDb 
Elonet
AllMovie
Infobox OKNimi-testi OK: 
BloodRayne on yhdysvaltalainen toimintaelokuva, joka perustuu vuoden 2002 videopeliin BloodRayne. 
Elokuva julkaistiin Austin Film Festivalilla lokakuussa 2005, ja ensi-iltansa elokuva sai Yhdysvalloissa tammikuussa 2006.
Elokuvan pääosissa esiintyvät Kristanna Loken ja Ben Kingsley. Elokuvan ohjasi Uwe Boll, joka on vastuussa myös useista muista videopeli elokuvaksi -projekteista kuten House of the Deadista ja Alone in the Darkista. Elokuva sai huonoja arvioita.
Rooleissa

| 0 | 1 | 2 |
| --- | --- | --- |
|  Kristanna Loken  | … |  Rayne   |
|  Michael Madsen  | … |  Vladimir   |
|  Ben Kingsley  | … |  Kagan   |
|  Michelle Rodríguez  | … |  Katarin   |
|  Matthew Davis  | … |  Sebastian   |
|  Will Sanderson  | … |  Domastir   |
|  Geraldine Chaplin  | … |  Ennustaja   |
|  Udo Kier  | … |  Regal Monk   |
|  Meat Loaf  | … |  Leonid   |
|  Michael Paré  | … |  Iancu   |
|  Billy Zane  | … |  Elrich   |
Blackened death metal

Blackened death metal on eräs extreme metalin alalaji, jossa on yhdistelty black- ja death metalia keskenään. Alalajista käytetään myös nimityksiä kuten black/death, death/black, black death ja death black. Yleensä ensin tuleva termi määrittelee sen, että kumpi on suurempi vaikutus.
Blackened death metalille on tavanomaista erityisen nopea ja tekninen rumputyöskentely sekä black- ja death metal -vaikutteiset kitarariffit. Laulutyöskentelyssä sovelletaan death metalista tuttua örinää, mutta joskus myös black metal -tyylistä rääkymistä. Darkthronen toinen albumi A Blaze in the Northern Sky oli ensimmäisiä blackened death metal -levyjä. Myös Beheritin tuotantoa voidaan pitää tyylisuunnan edustajana.
Yleensä black metal -vaikutteet näkyvät yhtyeiden tuotosten äänimaailmassa sekä tremolo-tekniikalla soitetuista kitaroista. Death metal -vaikutteiden osalta ilmenee selvimmin kenties soiton teknisyys, lyriikoiden osalta blackened deathia on vaikeampi kategorisoida. Sanoitukset saattavat death metal -tyylisesti korostaa väkivaltaa ja kuolemaa. Ne saattavat myös black metal -perinteiden mukaisesti olla nihilistisiä kannanottoja tai sitten molempien edellä mainittujen sekoitusta, kuten esimerkiksi Myrkskogin sanoituksista käy ilmi.
Sotametalli

Sotametalli (engl. war metal, myös bestial black metal eli ’eläimellinen black metal’) on nopeatempoinen ja kaoottinen black- ja death metalin suuntaus. Laulu on matalaa murinaa ja kitaralla soitetaan nopeita, alavireisiä voimasointuja. Sanoituksissa käsitellään usein sodan ja ydintuhon kaltaisia aiheita, ja äänimaailma on tahallisen epäselvä. Kaoottisen tyylinsä vuoksi sotametallissa voi nähdä yhtymäkohtia myös grindcoreen. Lajityypin perustajina pidetään kanadalaisia Conqueroria ja Blasphemyä. Myös suomalainen Archgoat ja yhdysvaltalainen Morbosidad ovat tunnettuja.
Yhtyeitä

Akercocke
Angel Corpse
Arkhon Infaustus
Behemoth
Belphegor
Crionics
Dissection
Goatwhore
God Dethroned
Myrkskog
Necrophobic
Panzerchrist
Zyklon
Bisan Owda

Bisan Owda (arab. بيسان عودة‎, Bīsān ʿŪda; s. 1998 tai 1999) on palestiinalainen toimittaja, aktivisti ja elokuvantekijä, joka on tullut kansainvälisesti tunnetuksi sosiaalisen median videoraporteistaan, jotka dokumentoivat lokakuussa 2023 alkanutta Israelin hyökkäystä Gazan kaistalle osana Gazan sotaa.
Elämä

Owdan perhe asui ennen vuonna 2023 alkanutta Gazan sotaa Beit Hanunin kylässä Gazan pohjoisosissa. Israelin hyökkäyksen jälkeen perhe joutui pakenemaan kodistaan.
Toimittajana

Owda nousi usean muun nuoren palestiinalaistoimittajan tavoin Gazan sodan myötä seuratuiksi tiedonvälittäjäksi ja vaikuttajaksi erityisesti Instagramissa. Toukokuussa 2024 Owdalla oli Instagramissa 4,5 miljoonaa seuraajaa.
Owdan videoreportaaseja ovat levittäneet myös perinteiset mediatalot, kuten televisiokanavat ABC News ja CBS News sekä Yhdistyneen kuningaskunnan yleisradioyhtiö BBC. Owdan videot alkavat useimmiten lauseella ”Tässä on Bisan Gazasta ja olen edelleen elossa.” (”It’s Bisan from Gaza and I'm still alive”).
Tunnustukset

Toukokuussa 2024 Owdan Al Jazeeran verkkokanava AJ+:lle tekemän verkkosarjan ensimmäinen jakso ”It’s Bisan from Gaza and I'm Still Alive” palkittiin uutiskategorian Peabody-palkinnolla. Owda omisti palkinnon Israelin sotatoimia palkinnon antamishetkellä protestoineille yliopisto-opiskelijoille ja muille, jotka ovat osoittaneet mieltään palestiinalaisten tukena.
Elokuussa 2024 Owda nimettiin myös uutis- ja dokumenttikategorian Emmy-ehdokkaaksi, mikä sai Israelia tukevan viihdeteollisuuden järjestön vaatimaan, että Owdan ehdokkuus vedetään "antisemitismin levittämisen ja väkivallan hyväksymisen" vuoksi. Hän kuitenkin voitti palkinnon dokumenttien ja uutisten sarjassa.
Bihar

| Bihar> Intian osavaltiot ja territoriot |
| --- | --- |

 Sijainti
Valtio:  Intia
Osavaltioksi:  1912
Hallinto:  
 – hallinnollinen keskus:  Patna
 – suurin kaupunki:  Patna
 – osavaltion pääministeri:  Nitish Kumar
Pinta-ala:  94 163 km² (12.)
Väkiluku:  103 804 637 (vuonna 2 011) (3.)
 – väestötiheys:  880 as./km²
Kielet:  hindi, angika, bhodžpuri, magahi, maithili
Lyhenteet:  
 – ISO 3166:  IN-BR
 
Verkkosivu
Bihar (hindiksi बिहार, Bihār) on Intian itäosissa sijaitseva osavaltio. Sen pääkaupunki ja suurin kaupunki on Patna. Biharin asukasluku on 103 804 637 ja se on Intian kolmanneksi väkirikkain osavaltio. Sen pinta-ala on 94 163 neliökilometriä (12. suurin) ja viralliset kielet ovat hindi, bhodžpuri, magahi ja maithili.
Bihar oli yksi Intian alkuperäisistä osavaltioista maan itsenäistyessä vuonna 1947. Vuonna 2000 se jakautui kahteen osaan: pohjoisosa säilyi Biharina, eteläosasta muodostettiin Jharkhandin osavaltio. Hallinnollisesti Bihar jakautuu yhdeksään divisioonaan ja 38 piirikuntaan.
Bihar on maisemaltaan viljavaa tasankoa, jonka Gangesjoki jakaa kahteen osaan. Osavaltion pohjoispuolella kohoaa Nepalin puolella Himalaja.
Biharissa vallitsee monsuuni-ilmasto: talvikausi (alimmat lämpötilat tyypillisesti +5..+10 C) jatkuu joulukuusta helmikuuhun, kesä 40–45 asteen helteineen maaliskuusta toukokuuhun. Sateet tulevat lounaismonsuunin myötä kesäkuun ja syyskuun välisenä aikana.
Sosiaalisen kehityksen mittareilla mitaten Bihar on Intian kurjimpia. Näitä mittareita ovat esimerkiksi terveyspalveluiden saatavuus, lukutaito, kylien sähköistäminen, syntyvyys ja kuolleisuus sekä imeväiskuolleisuus. Vuosina 1993–1994 tulotaso asukasta kohti oli Intian osavaltioista alhaisin.
Aiheesta muualla

Kuvia tai muita tiedostoja aiheesta Bihar Wikimedia Commonsissa
Intian osavaltiot ja territoriot
Osavaltiot: Andhra Pradesh | Arunachal Pradesh | Assam | Bihar | Chhattisgarh | Goa | Gujarat | Haryana | Himachal Pradesh | Jammu ja Kashmir | Jharkhand | Karnataka | Kerala | Länsi-Bengali | Madhya Pradesh | Maharashtra | Manipur | Meghalaya | Mizoram | Nagaland | Odisha | Punjab | Rajasthan | Sikkim | Tamil Nadu | Telangana | Tripura | Uttarakhand | Uttar Pradesh
Liittovaltion alueet: Andamaanit ja Nikobaarit | Chandigarh | Dadra ja Nagar Haveli ja Daman ja Diu | Lakshadweep | Puducherry
Pääkaupunkialue: Delhi
Blew (EP)

| Blew Nirvana |
| --- | --- | --- |

EP-levyn tiedot
 Äänitetty : 1988 - 1989
 Julkaistu: Joulukuussa 1989
 Tuottaja(t): Steve Fisk
 Tyylilaji: Grunge
 Kesto: 11.32
 Levy-yhtiö: Tupelo Records
Nirvanan muut julkaisut
| Bleach 1989 | Blew 1989 | Nevermind 1991 |
Blew on amerikkalaisen grungeyhtye Nirvanan EP, joka julkaistiin joulukuussa 1989. Kappale on myös ensimmäinen raita Nirvanan albumilla Bleach.
EP:n julkaisi Tupelo Records. Blewistä julkaistiin 3 000 kappaleen painos vinyylilevylle, mutta yleisesti se julkaistiin CD:lle. EP:tä oli vaikea löytää Yhdysvalloista, sillä se julkaistiin Isossa-Britanniassa. EP sisältää myös nimikappaleen lisäksi muitakin kappaleita, kuten yhden kappaleen Incesticide-albumilta. Aikaisempi versio nimikappale "Blewistä" julkaistiin melkein kokonaan erilaisilla sanoituksilla.
Kappaleet

Blew – 2.54 (albumilta Bleach)
Love Buzz – 3.35 (albumilta Bleach)
Been a Son – 2.23
Stain – 2.40 (julkaistiin myöhemmin albumilla Incesticide)
Muuta

Toinen versio "Been a Son" -kappaleesta julkaistiin kolme vuotta Blew-EP:n julkaisun jälkeen Incesticide-kokoelmalevyllä vuonna 1992. Vuonna 1996 Nirvanan From the Muddy Banks of the Wishkah -livekokoelmalla taas julkaistiin liveversio "Blew"-kappaleesta.
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Burns ja Allen

Burns ja Allen vuonna 1953.
Burns ja Allen oli yhdysvaltalainen koomikko- ja näyttelijäpari, joka koostui avioparista George Burns ja Gracie Allen. Heidät tunnetaan parhaiten esiintymisistään radiossa.
Burns ja Allen tekivät ensiesiintymisensä radiossa BBC:llä vuonna 1929, ollessaan kiertuematkalla Englannissa. Palattuaan Yhdysvaltoihin he liittyivät mukaan The Guy Lombardo Showhun, joka vuonna 1934 sai uudeksi nimekseen sarjan tähdeksi nousseen Gracie Allenin mukaan The Adventures of Gracie.
Vuonna 1942 pari sai oman radiotilannekomediansa The Burns & Allen Show. Vuonna 1950 se siirtyi televisioon, jossa sitä esitettiin vuoteen 1958 asti.
Burns ja Allen -esiintyjäpari pääsi Radio Hall of Fameen vuonna 1994.
Aiheesta muualla

Luettelo The George Burns and Gracie Allen Show’n jaksoista.
The George Burns and Gracie Allen Show'n jaksoja MP3-muodossa[vanhentunut linkki].
The George Burns and Gracie Allen Show Internet Movie Databasessa (englanniksi)
Bodom After Midnight

| Bodom After Midnight |
| --- | --- |

Tiedot
Toiminnassa:  2020–2021
Kotipaikka:  Suomi
Laulukieli:  englanti
Jäsenet:  Alexi Laiho, laulu, kitara   Daniel Freyberg, kitara   Waltteri Väyrynen, rummut   Mitja Toivonen, bassokitara  
Levy-yhtiö:  Napalm Records Ward Records
Infobox OKNimi-testi OK: 
Bodom After Midnight oli suomalainen metallimusiikkia soittava yhtye, jonka kitaristi-laulaja Alexi Laiho ja kitaristi Daniel Freyberg perustivat Children of Bodomin lopetettua toimintansa vuonna 2019. Marraskuussa 2019 muiksi soittajiksi löydettiin rumpali Waltteri Väyrynen Paradise Lost -yhtyeestä ja aiemmin Santa Cruzissa soittanut basisti Mitja Toivonen. Yhtye tuli julkisuuteen ensimmäisen kerran maaliskuussa 2020.
Bodom After Midnightin ensimmäisen konsertin oli määrä olla huhtikuussa 2020 Helsingin Tavastialla, ja kesällä 2020 yhtyeellä olisi ollut kolme festivaaliesiintymistä, mutta tapahtumat peruuntuivat koronaviruspandemian vuoksi. Yhtye pääsi lopulta tekemään ensiesiintymisensä Seinäjoen Rytmikorjaamolla 23. lokakuuta 2020, ja seuraavana kahtena iltana yhtye soitti Tavastialla. Yhtye esitti konserteissaan Children of Bodomin tuotantoa.
Bodom After Midnight alkoi valmistella uutta musiikkia vuoden 2020 aikana, ja joulukuussa 2020 julkistettiin levytyssopimus Napalm Recordsin kanssa. Suunnitteilla oli albumijulkaisu loppuvuonna 2021. Yhtye ehti äänittää kolme kappaletta sisältävän EP-levyn ja kuvata musiikkivideon ennen Laihon äkillistä kuolemaa, josta tiedotettiin tammikuussa 2021. Yhtyeen ainoaksi julkaisuksi jäänyt Paint the Sky with Blood -EP julkaistiin 23. huhtikuuta 2021. Daniel Freyberg kertoi huhtikuussa 2021, ettei yhtye jatka ilman Laihoa.
Kokoonpano

Alexi Laiho – laulu, kitara
Daniel Freyberg – kitara
Waltteri Väyrynen – rummut
Mitja Toivonen – bassokitara
Vili Itäpelto – koskettimet (livekokoonpanossa)
Burnsin päivällinen

Burnsin päivällinen
Burnsin päivällinen on perinteinen juhlapäivällinen, joka järjestetään tammikuun 25. päivän aikoihin skotlantilaisen runoilijan, Robert Burnsin kunniaksi. Päivällisellä tarjotaan yleensä viskiä, haggisia sekä peruna- ja lanttusosetta.
Päivällisen aikana miehet yleensä pitävät hauskan puheen naisille, jonka jälkeen nostetaan malja naisille. Naiset pitävät vastapuheen miehille, jonka jälkeen nostetaan malja miehille. Usein lausutaan myös Burnsin runoja.
Aiheesta muualla

Kuvia tai muita tiedostoja aiheesta Burnsin päivällinen Wikimedia Commonsissa
CSG

CSG tarkoittaa:
CSG International, yhdysvaltalainen ohjelmistoyritys
MOS Technology (myöhemmin Commodore Semiconductor Group, CSG-lyhennettä käytetään piirien nimissä)
Kiinan eteläinen sähköverkko (China Southern Power Grid)
Guayanan avaruuskeskus (Centre Spatial Guyanais)
Constructive solid geometry, 3D-grafiikan ja 3d-mallinnuksen tekniikka, jossa kappaleita muodostetaan peruskappaleista liittämällä tai leikkaamalla
lentotukialuksen saattajineen muodostama taisteluryhmä (Carrier Strike Group)
jääkiekkojoukkue (ranskaksi: club des sports sur glace)
kristillinen urheiluseura (saksaksi Christliche Sportgemeinschaft)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CSG”, voi hakea sivunnimihaulla, laajalla sivunnimihaulla tai tekstihaulla.
Battle Beast (albumi)

| Battle Beast Battle Beast |
| --- | --- | --- |

Studioalbumin tiedot
 Julkaistu: 17. toukokuuta 2013
 Formaatti: CD, LP
 Tuottaja(t): Anton Kabanen, Janne Björkroth
 Tyylilaji: heavy metal
 Kesto: 48.13
 Levy-yhtiö: Nuclear Blast
Listasijoitukset
  5.
Battle Beastin muut julkaisut
| Steel 2011 | Battle Beast 2013 | Unholy Savior 2015 |
Battle Beast on suomalaisen Battle Beast -yhtyeen toinen studioalbumi. Se julkaistiin toukokuussa 2013 Warner Music Finland- ja Nuclear Blast -levymerkeillä. Levy nousi julkaisuviikollaan Suomen albumilistan viidennelle sijalle, ja viipyi listalla 17 viikkoa.
Ruotsalainen metalliyhtye Sabaton on levyttänyt cover-versionsa kappaleesta Out of Control vuoden 2014 Heroes-albuminsa bonusraidalle.